નથવા નામની ચાંવળા પરંપરામાં ભારે પ્રચલિત છે. એમાં સ્વાનુભવ જ સ્થાન પામ્યો છે, પણ સર્વાનુભવ કક્ષાનો હોવાને કારણે નથવો સમગ્ર પ્રેમીઓનું મુખ બની શક્યો છે. લોકકવિતાને આવા કારણે યુગવાણી-યુગવંદના તરીકે ઓળખવામાં-ઓળખાવવામાં આવે છે. સનાતન સત્યો, શાશ્વત મનોભાવો અને યુગ જૂના પ્રશ્નોને સાચવતી અને સમાવતી-કંઠસ્થ પરંપરાની લોકવાણી યુગપ્રવર્તક-શકવર્તી બનીને યુગવાણી તરીકેના સ્થાન-માન પ્રાપ્ત કરે છે.